Vasárnap délutánra tüntetést szervezett a Nem maradunk csendben!-csoport és a CEU-tüntetéseket összehívó Oktatási Szabadságot-csoport a fővárosba, a vonulás miatt sok utat lezár a rendőrség. A "Nem adjuk a jövőnk, itt maradunk!" néven meghirdetett eseményre cikkünk születéséig 5900-an jelezték, hogy mennek, és további 7900 érdeklődő van.

A Szabadság téri zenés tüntetéssel debütáló csoport továbbra is a kormány intézkedései ellen demonstrál, a lex CEU-t, civilek elleni törvényt, EU-ellenes kampányt, a szabad média maradéka elleni háborút és a reklámadót emelték ki a Facebook-esemény leírásában. A szervezők meg szeretnék üzenni "Brüsszelnek és Budapestnek, hogy mi, bal és jobboldaliak, liberálisok és konzervatívok, együtt állunk ki a magyar szabadságért". A tömeg a Műegyetem rakparton kezd gyülekezni 17:00-kor, ahol 18:00-ig beszédek lesznek, majd átvonulnak a Kossuth térre, ahol két rövid koncert után szintén beszédek lesznek 20:30-ig.

A vonulás miatt több út is lesz zárva Budapesten, és a tömegközlekedés rendje is módosul az érintett városrészeken: